Könnyebben hozzáférhető adatokkal segítené a piaci fellendülést az Európai Bizottság

Az adatok egységes piacának létrehozására szerdán közzétett új digitális stratégiájában jelentette be célkitűzéseit az Európai Bizottság. A testület várakozásai szerint a könnyebben hozzáférhető adatok abban is segítenék a kontinens vállalatait, hogy felvegyék a versenyt amerikai és kínai riválisaikkal, például a mesterséges intelligencia terén.